|  |  |  |  |
| --- | --- | --- | --- |
| Rīgā | 03.09.2018. | Nr. | 4-3.1e-PAD/2018/7 |
| Uz |  | Nr. |  |

Valsts kancelejai

Par Ministru kabineta 2017. gada 5. decembra sēdes protokollēmuma (prot. Nr. 60 35.§) „Informatīvais ziņojums “Par pāreju uz mācībām valsts valodā vispārējās izglītības iestādēs”” 3. punktā dotā uzdevuma izpildi

Pamatojoties uz Ministru kabineta 2009. gada 7.aprīļa noteikumu Nr. 300 „Ministru kabineta kārtības rullis” 244.punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2017. gada 5. decembra sēdes protokollēmuma (prot. Nr. 60 35.§) „Informatīvais ziņojums “Par pāreju uz mācībām valsts valodā vispārējās izglītības iestādēs”” 3. punktā dotā uzdevuma izpildi” (turpmāk – projekts).

|  |  |  |
| --- | --- | --- |
| 1. | Iesniegšanas pamatojums | Ar Ministru kabineta 2017. gada 5. decembra sēdes protokollēmuma (prot. Nr. 60 35.§) „Informatīvais ziņojums “Par pāreju uz mācībām valsts valodā vispārējās izglītības iestādēs”” (turpmāk – protokollēmums) 3. punktu Izglītības un zinātnes ministrijai ir dots uzdevums sagatavot jaunus Ministru kabineta noteikumus par valsts vispārējās izglītības standartu un pirmsskolas izglītības vadlīnijām un līdz 2018. gada 30. aprīlim normatīvajos aktos noteiktā kārtībā iesniegt tos izskatīšanai Ministru kabineta sēdē. Minēto iesniegšanas termiņu nepieciešams pagarināt, šādu apsvērumu dēļ:  1. Atbilstoši grozījumiem Izglītības likumā un grozījumiem Vispārējās izglītības likumā, kas Saeimā pieņemti 2018. gada 22. martā, notiek pāreja uz mācībām valsts valodā, un atbilstoši minētajam nepieciešamas ieviest izmaiņas izglītības programmu paraugos un mācību priekšmetu standartos, ko nosaka Ministru kabineta 2012. gada 31. jūlija noteikumi Nr.533 “Noteikumi par valsts pirmsskolas izglītības vadlīnijām”, Ministru kabineta 2014. gada 12. augustā noteikumi Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” un Ministru kabineta 2013. gada 21. maija noteikumi Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”. Papildus minētajam šobrīd noris jaunā izglītības satura izstrāde, iekļaujot tajā arī ar pāreju uz mācībām valsts valodā izglītības iestādēs saistītos jautājumus, un tādējādi jautājumi par pāreju uz mācībām valsts valodā regulējumi vienkopus ar citiem jautājumiem saistībā ar jaunā izglītības satura ieviešanu.  Jau ir sagatavots Ministru kabineta noteikumu projekts „Noteikumi par valsts pirmsskolas izglītības vadlīnijām un pirmsskolas izglītības programmu paraugiem” (VSS-390), kas izsludināts 2018. gada 19. aprīļa Valsts sekretāru sanāksmē, kā arī izstrādes stadijā ir Ministru kabineta noteikumu projekts “Noteikumi par valsts pamatizglītības standartu un pamatizglītības programmu paraugiem” un “Noteikumi par valsts vispārējās vidējās izglītības standartu un izglītības programmu paraugiem” (turpmāk kopā – noteikumi par jauno izglītības saturu).  2. Noteikumu par jauno izglītības saturu izstrādes un mācību satura pakāpeniskas ieviešanas termiņš ir saistīts arī ar Ministru kabineta 2015. gada 24. novembra noteikumos Nr. 670 “Darbības programmas "Izaugsme un nodarbinātība" 8.3.1. specifiskā atbalsta mērķa "Attīstīt kompetenču pieejā balstītu vispārējās izglītības saturu" 8.3.1.1. pasākuma "Kompetenču pieejā balstīta vispārējās izglītības satura aprobācija un ieviešana" īstenošanas noteikumi” noteikto projekta īstenošanas termiņu - 2018.gada 31.decembri.  3. Noteikumi par jauno izglītības saturu ir saistīti ar: 3.1. Grozījumiem Vispārējās izglītības likumā, kas pieņemti 2018. gada 21. jūnijā, un paredz grozījumus attiecībā uz Valsts pirmsskolas izglītības vadlīnijām, Valsts vispārējās izglītības standartu un Vispārējās izglītības programmu.;  3.2. likumprojektu “Grozījumi Izglītības likumā” (Nr. 1206/Lp12), kas paredz to, ka Ministru kabinets līdz  2018. gada 31. decembrim izdod Ministru kabineta noteikumus, kas nosaka kritērijus un kārtību, kādā izglītības iestāde īsteno vispārējās pamatizglītības programmas un vispārējās vidējās izglītības programmas neklātienes un tālmācības formā.  Tādējādi noteikumus par jauno izglītības saturu nepieciešams saskaņot ar minēto likumu un likumprojektu. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 73.1. apakšpunktu projekts nav izsludināms Valsts sekretāru sanāksmē. |
| 3. | Informācija par saskaņojumiem | Atbilstoši Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 111.7. apakšpunktā noteiktajam, projekts neskar citu ministriju vai institūciju kompetenci, līdz ar to nav nepieciešams to saskaņot ar citām ministrijām vai institūcijām. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politika. |
| 6. | Atbildīgā amatpersona | Valsts izglītības satura centra Vispārējās izglītības departamenta Vispārējās izglītības satura nodrošinājuma nodaļas vadītāja Ineta Upeniece. |
| 7. | Uzaicināmās personas | Nav. |
| 8. | Projekta ierobežotas pieejamības statuss | Nav attiecināms. |
| 9. | Cita informācija | Nav. |

Pielikumā:

Ministru kabineta sēdes protokollēmuma projekts “Par Ministru kabineta 2017. gada 5. decembra sēdes protokollēmuma (prot. Nr.60 35.§) „Informatīvais ziņojums “Par pāreju uz mācībām valsts valodā vispārējās izglītības iestādēs”” 3. punktā dotā uzdevuma izpildi” (datne: IZMProt\_130818\_prot) uz 1 lp.

Izglītības un zinātnes ministrs Kārlis Šadurskis

Zemļanskis 60001621

ivars.zemlanskis@visc.gov.lv